### Beslutning

Godkendt.

### Sagsfremstilling

## Resume og sagens baggrund

Kalundborg Havn fremsender 7. april 2022 revisionspåtegnet årsregnskab for året 2021 til Kommunalbestyrelsens godkendelse.

Ifølge bestyrelsesvedtægten for [adresse] skal havnens årsregnskab godkendes af Kommunalbestyrelsen efter indstilling fra Havnebestyrelsen.
Havnebestyrelsen fremsender således revisionspåtegnet årsrapport for 2021.

## Indstillinger

Havnebestyrelsen indstiller, at Kommunalbestyrelsen godkender den fremsendte årsrapport for 2021.

## Behandling

Økonomiudvalget, Kommunalbestyrelsen.

## Sagsfremstilling

Havnebestyrelsen fremsender revisionspåtegnet årsrapport for 2021.

Hovedtal fra årsrapporten (1.000 kr.):

|  |  |
| --- | --- |
| Nettoomsætning | 42.027 kr. |
| Resultat før dagsværdireguleringer | 2.074 kr. |
| Resultat af finansielle poster | -709 kr. |
| Årets resultat | 1.366 kr. |
|  |  |
| Egenkapital | 297.923 kr. |

Det fremgår af ledelsesberetningen, at det økonomiske resultat for regnskabsåret for Kalundborg Havns ordinære drift har resulteret i et overskud på 1,36 mio kr. Den 1. marts 2021 blev Kalundborg Ny Vesthavn taget driftsmæssigt i brug. Det har påvirket årets omkostningsniveau. Til trods for et øget omkostningsniveau kan [adresse] præstere et overskud.

Revisionen har ikke givet anledning til forbehold i årsrapporten.

## Økonomiske konsekvenser

Ingen økonomiske konsekvenser.

### Sagens forløb

18-05-2022 Økonomiudvalget
Anbefales.